બાળકનું પાચનતંત્ર એક એવા મશીન જેવું છે, જેનું જો કાળજીપૂર્વક જતન કરવામાં આવે તો એ જીવનપર્યંત નિર્વિઘ્ન કાર્યરત રહી શકે છે; પરંતુ જો એની બરાબર સંભાળ લેવામાં ન આવે તો તમારું બાળક, પાચનને લગતી સમસ્યાઓ જેવી કે, અતિસાર, મેદસ્વીપણું, પેટનું ફૂલી જવું, વારંવાર વાયુ થઈ જવો, અથવા સંક્રમણનો ભોગ બની શકે છે. પાચનતંત્રને સહુથી મોટું નુકસાન અનુશાસનહીન જીવનશૈલી અને આહારશૈલીથી થાય છે. જો એમ જ ચાલ્યા કરે તો બાળકને વયસ્ક થયે લાંબી માંદગીનો ભોગ પણ બનવું પડે છે. બાળકો પોતાના પાચનતંત્રની સંભાળ જાતે લેવા માટે સક્ષમ નથી હોતાં; પોતાની આહાર પદ્ધત્તિ અને જીવનશૈલીના નિયમન અને પાચનતંત્રના સ્વાસ્થ્ય માટે તેઓ માતાપિતા ઉપર આધારિત હોય છે. તમારા બાળકના પાચનતંત્રની વિશેષ કાળજી લેવા માટે નીચેનાં સૂચનો તમને જરૂર મદદરૂપ થશે.